SKDL:n Varsinais-Suomen piirijärjestö

SKDL:n Varsinais-Suomen piirijärjestö (vuoteen 1974 Turun piirijärjestöSuomen Kansan Demokraattisen Liiton Varsinais-Suomen Piirijärjestö r.y. PRH 2024) oli Suomen Kansan Demokraattisen Liiton aluejärjestö, joka ohjasi puolueen toimintaa Turun läänin eteläisessä vaalipiirissä. SKDL oli vaalipiirin suurin puolue vaaleissa 1945–1962 ja 1975, jolloin se sai 4–5 kansanedustajaa. Vuosina 1966–1987 parlamentissa oli 3–4 SKDL:n varsinaissuomalaista edustajaa. Piirijärjestön poliittinen toiminta lopetettiin 1990-luvun alussa, kun se yhdistettiin Varsinais-Suomen Vasemmistoliittoon. Piirin toimisto sijaitsi Turussa.

SKDL:n Varsinais-Suomen piirijärjestö teki läheistä yhteistyötä Suomen Kommunistisen Puolueen Turun piirijärjestön kanssa. 1960-luvun puolivälissä järjestöjen välit kuitenkin viilenivät kommunistien keskinäisen riitelyn alettua. SKDL:n piiriä hallitsivat uudistusmieliset kommunistit, mutta SKP:n piiri oli oppositiokommunistien hallinnassa. 1980-luvun puolivälissä SKP erotti Turun piirijärjestön ja perusti tilalle enemmistölinjaa tukeneen SKP:n Varsinais-Suomen piirijärjestön.

Piirijärjestö julkaisi sanomalehteä Uusi Päivä vuosina 1945–1969. Vuodesta 1950 alkaen piirijärjestö oli myös Uuden Päivän kustantaja, ja piirin sanomalehtijaosto hoiti aiemmin yhtiöhallitukselle kuuluneita tehtäviä. Lehti tuotti jatkuvasti tappiota, ja ongelma kärjistyi 1960-luvun lopussa SKP:n Turun piirijärjestön irtauduttua uudistusmielistä linjaa vetäneestä lehdestä. UP lakkautettiin, ja seuraajaksi perustettiin harvemmin ilmestynyt Varsinais-Suomen Työväki (1969–1973).

 Historia 
Piirijärjestön perustava kokous pidettiin 14.–15. huhtikuuta 1945 Turun työväenyhdistyksen talossa. Kokouksen 44 osanottajaa edustivat 25 yhdistystä. Kokous päätti muodostaa piiriin nais-, ruotsalais-, siirtoväen ja talonpoikaisjaostot. Piirin äänenkannattaja Uuden Päivän ensimmäinen näytenumero ilmestyi 20 000 kappaleen painoksena vappuna 1945.

Kevään 1946 piirikokouksessa oli edustettuna 55 perusjärjestöä. Loppuvuonna 1946 piirin alueella oli yhteensä noin 160 SKDL:n järjestöihin (SKDL, SKP, EST, SNDL, SYP) kuulunutta yhdistystä, joihin kuului noin 18 000 jäsentä. Vuoden 1948 piirikokoukseen osallistui 164 edustajaa 121 perusjärjestöstä. Vuonna 1950 järjestöjä oli paikalla 97 ja edustajia 132. Turun piirijärjestöön kuuluivat myös ahvenanmaalaiset osastot. Vuoden 1959 piirikokoukseen otti osaa 102 edustajaa 98 yhdistyksestä.

Vaalit
 Eduskuntavaalit 
Vuonna 1945 SKDL oli vaaliliitossa 0,6 prosenttia äänistä saaneen Pienviljelijäin puolueen kanssa. Vuonna 1966 SKDL oli vaaliliitossa 2,2 prosenttia äänistä keränneen Työväen ja pienviljelijäin sosialidemokraattisen liiton kanssa. TPSL:n ainoa ehdokas Vappu Heinonen oli vaaliliiton kolmanneksi suosituin ehdokas ja valittiin eduskuntaan. SKDL menetti vaalipiirin suurimman puolueen aseman SDP:lle. Puolueet liittoutuivat myös seuraavissa vaaleissa 1970, jolloin Heinonen jäi listan sijalle seitsemän ja SKDL sai takaisin neljännen paikkansa ääniosuuden laskusta huolimatta. Vaaleissa 1972 SKDL:n ja TPSL:n vaaliliiton paikat menivät kansandemokraateille. 

Vuonna 1975 SKDL nousi jälleen suurimmaksi puolueeksi, mutta vaaleissa 1979 puolue jäi sekä sosialidemokraattien että kokoomuksen taakse. Vuosina 1975 ja 1979 SKDL oli vaaliliitossa Sosialistisen Työväenpuolueen kanssa. Vaaleissa 1987 SKDL:n kanssa kilpaili puolueesta erotettujen muodostama Demokraattinen Vaihtoehto, joka sai 5,6 prosenttia äänistä.Eduskuntavaalit 1987 Tilastokeskus 1987
 Vuosi Edustajat Äänet 1945 5 39 201 28,0 %Eduskuntavaalit 1939 ja 1945 Tilastollinen päätoimisto 1946 1948 4 37 910 25,3 %Eduskuntavaalit 1948 Tilastollinen päätoimisto 1949 1951 4 38 453 24,4 %Eduskuntavaalit 1951 Tilastollinen päätoimisto 1952 1954 4 42 027 24,5 %Eduskuntavaalit 1954 Tilastollinen päätoimisto 1954 1958 5 41 908 25,8 %Eduskuntavaalit 1958 Tilastollinen päätoimisto 1959 1962 4 48 973 24,9 %Eduskuntavaalit 1962 Tilastollinen päätoimisto 1962 1966 3 48 820 24,2 %Eduskuntavaalit 1966 Tilastollinen päätoimisto 1966 1970 4 42 909 20,2 %Eduskuntavaalit 1970 Tilastollinen päätoimisto 1970 1972 3 44 454 20,4 %Eduskuntavaalit 1972 Tilastokeskus 1973 1975 4 50 552 21,8 %Eduskuntavaalit 1975 Tilastokeskus 1976 1979 3 47 863 19,5 %Eduskuntavaalit 1979 Tilastokeskus 1979 1983 3 37 540 14,9 %Tilastokeskuksen PX-Web-tietokannat: Eduskuntavaalit 1987 2 24 281 9,9 %

 Presidentinvaalit 
SKDL oli vaalipiirin suurin puolue presidentinvaaleissa 1950 ja 1956.
 Vuosi Valitsija-miehet Äänet 1950 6 32 683 23,8 %Tasavallan presidentin valitsijamiesten vaalit 1950 Tilastollinen päätoimisto 1951 1956 6 35 329 22,6 %Tasavallan presidentin valitsijamiesten vaalit 1956 Tilastollinen päätoimisto 1956 1962 6 44 152 23,3 %Tasavallan presidentin valitsijamiesten vaalit 1962 Tilastollinen päätoimisto 1963 1968 5 37 084 21,7 %Tasavallan presidentin valitsijamiesten vaalit 1968 Tilastollinen päätoimisto 1968 1978 5 40 958 19,7 %Tasavallan presidentin valitsijamiesten vaalit 1978 Tilastokeskus 1978 1982 3 32 172 12,0 %Tasavallan presidentin valitsijamiesten vaalit 1982 Tilastokeskus 1982

 Kunnallisvaalit 
SKDL:llä oli enemmistö valtuustopaikoista Maarian kunnassa 1940-luvun lopussa ja 1950-luvulla.

 Vuosi Valtuutetut Äänet 1964 246 44 912 24,9 %Kunnallisvaalit 1964 Tilastollinen päätoimisto 1965 1968 167 38 126 20,3 %Kunnallisvaalit 1968 Tilastollinen päätoimisto 1969 1972 161 41 760 20,0 %Kunnallisvaalit 1972 Tilastokeskus 1974 1976 189 46 887 20,3 %Tilastokeskuksen PX-Web-tietokannat: Kunnallisvaalit 1980 168 43 351 18,4 % 1984 136 36 403 15,8 % 1988 97 23 490 10,2 %Kunnallisvaalit 1988 (Tilastokeskus 1989), s. 43. (vuosi 1988)

Kansanedustajat
Aimo Aaltonen 1945–1962
Paavo Aitio 1951–1977
Heli Astala 1979–1990→Vas.
Joel Hongisto 1978–1979
Anna-Liisa Jokinen 1970–1990→Vas.
Jalmari Kulmala 1945–1948
Aimo Laiho 1962–1970
Ensio Laine 1968–1986→Deva
Arto Merisaari 1975–1978
Vihtori Metsäranta 1945–1947
Judit Nederström-Lundén 1951–1966
Anna Nevalainen 1945–1954
Mauri Perkonoja 1947–1951
Eino Roine 1945–1951, 1954–1962, 1962–1966
Pekka Silander 1966–1968
Oili Suomi 1970–1972, 1977–1979
Inkeri Virtanen 1958–1962

Puheenjohtajat
Albin Kårlund 1945–1946
Väinö Wiik 1946–194x
Rikhard Kanerva 1949–195x
Markus Kaisla 195x–1962
Arvi Rapo 1962–19xx
Arto Merisaari

Piirisihteerit
Alvar Lundén 1945–1951
Toivo Forss 195x–195x
Aimo Haapanen 195x–195x
Erkki Tabell 195x–19xx
Aarre Isaksson

Lähteet

Luokka:SKDL:n piirijärjestöt
* SKDL